Ribe Stifts Adresseaviser, 1835-05-12
Portugal. Man læser nu Dronningens Svar paa de fra begge Kamre indkomne Anmodninger om, at hendes Majestæt saasnart som muligt maatte tænke paa en ny Formæling. Den unge, dybtsørgende Enke lægger ikke Skjul paa, hvor piinagtigt det er hende at plages med nye Giftermaalspeculatitioner; men hun erklærer dog tillige, at hun, som Portugiserinde og Dronning, er beredt til at bringe ethvert Offer, som Fædrenelandets Tarv udkræver, og at hun derfor vil tage Kamrenes Opfordring under Overveielse. Frankerig. Ministeriet har atter vundet en Seier, som synes afgiørende nok til at sikkre det en temmelig rolig Existents for det Første. Som bekjendt, havde Hr. Thiers forlangt 1,200000 Fr., til at bestride hemmelige Udgifter, og, da Hr. Etienne foreslog at nedsætte denne Sum til 800,000 Fr., erklæret, at Regjeringen forlangte den hele Sum bevilget uden mindste Afkortning, at Kammeret altsaa maatte bevilge eller forkaste det Hele og derved vise, om det vilde beholde eller styrte den nuværende Bestyrelse. Ved Afstemningen om Hr. Etiennes Forslag stemte "det tredie Parti med den egentlige Opposition, og dog blev Forslaget forkastet med en Majoritet af 58 Stemmer. Da der derefter blev voteret om Regjeringens Andragende i dets oprindelige Skikkelse, sluttede det tredie Parti sig til Ministeriet, og saaledes blev den forlangte Sum bevilget med 259 Stemmer imod 129. - Den store Proces tager nu sin Begyndelse. O. 2den d. M. holdt Pairskammeret et forberedende Møde, hvorved 137 Pairs vare nærværende; fra 37, blandt disse fra Talleyrand, vare Undskyldningsskrivelser indløbne, som for det Meste grundede sig paa Vedkommendes Sundhedstilstand og bleve, paa tre nær, erklærede for gyldige. De tre Undskyldninger, som erklæredes for utilstrækkelige, vare fra dhrr. Raymond, de Beranger, Marquis de Dreux Breze og Marskal Soult. Den Første erklærede, at han ikke kunde have Deel i Processen, fordi han holdt Pairskammeret, for incompetent; den Anden lod vide, at han rigtignok var syg og derfor ikke kunde komme, men at han, om han end var frisk, dog ikke vilde have med en saa forhadt og upolitisk Proces at gjøre; Marskal Soult, som ikke pleier at gjøre mange Omstændigheder, skrev kort og godt, at han kom ikke. Det blev besluttet, at Præsidenten skulde skrive til disse Herrer og endnu en Gang opfordre dem til at opfylde deres Pligter. Derefter blev det, paa Hertugen af Broglios Sporgsmaal, efter nogen Strid afgjort, at de Ministre, som tillige ere Pairs (Broglio, Maison og Duperre) kunne udøve Dommerembedet. Endvidere androg GrevBerenger paa, at man skulde overlade de Anklagede fuldkomment frit Valg af Forsvarere; men dette modsatte sig Hr. Pasquier, som han foregav, til de Anklagedes eget Bedste, og det blev da ogsaa bestemt, at ikkun immatriculerede Advocater maatte antages, med mindre maaskee enkelte Anklagede vilde lade sig forsvare af deres Fædre eller Brødre. Endelig kom man til det Spørgsmaal, hvor stort et Antal Pairs der udfordredes til med Retsgyldighed at foretage Processen; men dette Spørgsmaals Afgjørelse blev udsat til den 4de. Den 5te skulde Processen begynde og derefter fortsættes 4 Dage hver Uge; Mandag og Torsdag skulle forbeholdes Kammerets legislative Arbeider. De Anklagede skulle have ifinde at vægre sig ved at erkjende et saa stort Antal Pairs for deres Dommere, at, hvis der tages Hensyn til denne Vægting, vil Dommernes Tal reduceres til omtrent 25. - Generalptocuratoren har nu fundet sig i, at de Vidner, som de Anklagede ikke have Raad til selv at bekoste fra andre Steder til Paris, maae føres did paa Statens Bekostning. - Moniteuren af 1ste Mai indeholder den Ordonnants, hvorved Marskal Maison er udnævnt til Krigsminister; Marskalken ankom til Pariis d. 29de og blev strax Dagen efter tagen i Ed af Kongen. - Paa hans Majestæts Navnedag fandt det sædvanlige Lykønskninger Sted; iøvrigt gik Dagen temmelig stille af.